ddrg/super_eurlex huggingface dataset:
FI Euroopan unionin virallinen lehti C 232/42

Virkamiestuomioistuimen määräys (ensimmäinen jaosto) 30.6.2011

Van Asbroeck v. komissio

(Asia F-88/10) (1)

(Henkilöstö - Virkamiehet - Päätös keskijohtoon luokittelemisesta - Uudelleen tutkimista koskeva vaatimus - Uutta olennaista seikkaa ei ole - Kanne, jonka tutkittavaksi ottamisen edellytykset selvästi puuttuvat)

2011/C 232/76

Oikeudenkäyntikieli: ranska

Asianosaiset

Kantaja: Marc Van Asbroeck (Dilbeek, Belgia) (edustajat: asianajajat S. Rodrigues, A. Blot ja C. Bernard-Glanz)

Vastaaja: Euroopan komissio (asiamiehet: aluksi G. Berscheid ja D. Martin, sittemmin J. Currall ja G. Berscheid)

Oikeudenkäynnin kohde

Henkilöstö — Komission sen päätöksen kumoaminen, jolla hylättiin kantajan vaatimukset, joiden mukaan 22.10.2008 tehty komission päätös, joka koskee ennen 1.5.2004 palkkaluokkaa vaihtaneille virkamiehille maksettavan tasoituskorvauksen käyttöönottoa, on jätettävä osittain soveltamatta, kantaja on luokiteltava uudelleen taannehtivin vaikutuksin 1.5.2004 lähtien palkkaluokkaan D*4/8 ja hänen uransa on määriteltävä uudelleen hänelle tuosta lähtien kuuluvien ylennysten, vuosikorotusten ja ikälisien mukaisesti.

Määräysosa

1) Kanne jätetään tutkimatta, koska tutkittavaksi ottamisen edellytykset selvästi puuttuvat.

2) Marc Van Asbroeck vastaa kaikista oikeudenkäyntikuluista.

(1) EUVL C 317, 20.11.2010, s. 50.
FI Euroopan unionin virallinen lehti C 102/36

Virkamiestuomioistuimen tuomio (toinen jaosto) 12.3.2009 – Arpaillange ym. v. komissio

(Asia F-104/06) (1)

(Henkilöstö - Sopimussuhteiset työntekijät - Palvelukseen ottaminen - Luokittelu - Entiset yksittäiset asiantuntijat - Tutkintotodistus - Työkokemus - Lainvastaisuutta koskeva väite)

2009/C 102/51

Oikeudenkäyntikieli: ranska

Asianosaiset

Kantajat: Joséphine Arpaillange ym. (Santiago, Chile) (edustajat: asianajajat S. Rodrigues ja C. Bernard-Glanz)

Vastaaja: Euroopan yhteisöjen komissio (asiamiehet: J. Currall ja G. Berscheid)

Väliintulija, joka tukee vastaajan vaatimuksia: Euroopan unionin neuvosto (asiamiehet: I. Sulce ja B. Driessen)

Oikeudenkäynnin kohde

Yhtäältä kantajien palvelukseen ottamisen edellytysten vahvistamisesta tehtyjen palvelussopimukset tekevän viranomaisen päätösten, sellaisina kuin ne ilmenevät heidän sopimussuhteisen toimihenkilön sopimuksistaan, kumoaminen siltä osin kuin sen työkokemuksen pituus, jonka palvelussopimukset tekevä viranomainen on heidän osaltaan vahvistanut, on lyhyempi kuin se, mitä kantajille on todellisuudessa karttunut, ja toisaalta vahingonkorvausvaatimus

Tuomiolauselma

1) Kanne hylätään.

2) Asianosaiset vastaavat omista oikeudenkäyntikuluistaan.

(1) EUVL C 261, 28.10.2006, s. 35.
FI Euroopan unionin virallinen lehti C 340/38

Virkamiestuomioistuimen määräys (ensimmäinen jaosto) 28.9.2011 — Pereira Sequeira v. komissio

(Asia F-65/06) (1)

(Henkilöstö - Virkamiehet - Nimittäminen - Ennen 1.5.2006 julkaistu sisäinen kilpailu - Soveltuvien hakijoiden luetteloon ennen 1.5.2006 kirjattu väliaikainen toimihenkilö - Palkkaluokan määrittäminen - Henkilöstösääntöjen liitteessä XIII olevat 5 artiklan 4 kohta ja 12 artiklan 3 kohta - Sihteerilisä - Kanne, joka osaksi on selvästi jätettävä tutkimatta ja osaksi selvästi perusteeton)

2011/C 340/76

Oikeudenkäyntikieli: ranska

Asianosaiset

Kantaja: Rosa Maria Pereira Sequeira (Bryssel, Belgia) (edustajat: aluksi asianajajat T. Bontinck ja J. Feld, sittemmin asianajajat T. Bontinck ja S. Woog)

Vastaaja: Euroopan komissio (asiamiehet: J. Currall ja H. Krämer)

Oikeudenkäynnin kohde

Nimittävän viranomaisen 19.9.2005 kantajalle tiedoksi annetun sellaisen päätöksen kumoaminen, jolla kantaja, joka on väliaikainen toimihenkilö ja joka on läpäissyt sisäisen kilpailun COM/PC/04, on nimitetty virkamieheksi palkkaluokkaan C*1 henkilöstösääntöjen liitteen XIII määräysten perusteella

Määräysosa

1) Kanne hylätään.

2) Kukin asianosainen vastaa omista oikeudenkäyntikuluistaan.

(1) EUVL C 165, 15.7.2006, s. 36.
FI Euroopan unionin virallinen lehti C 116/31

Virkamiestuomioistuimen tuomio (kolmas jaosto) 31.1.2008 — Wilms v. komissio

(Asia F-99/05) (1)

(Henkilöstö - Virkamiehet - Ylennys - Vuoden 2004 ylennyskierros - Etusijapisteiden myöntäminen - Uusien henkilöstösääntöjen säännösten ajallinen soveltaminen)

(2008/C 116/57)

Oikeudenkäyntikieli: ranska

Asianosaiset

Kantaja: Günter Wilms (Bryssel, Belgia) (edustajat: asianajajat M. van der Woude ja V. Landes)

Vastaaja: Euroopan yhteisöjen komissio (asiamiehet: G. Berscheid ja V. Joris, avustajanaan asianajaja D. Slater)

Oikeudenkäynnin kohde

Toisaalta sellaisten päätösten kumoaminen, joilla on myönnetty kantajan etusijapisteet vuoden 2004 ylennyskierroksella, ja toisaalta palkkaluokkaan A*11 vuoden 2004 ylennyskierroksella ylennettyjen palkkaluokkaan A*10 kuuluvista, ansioituneimmista virkamiehistä laaditun luettelon kumoaminen

Tuomiolauselma

1) Päätös, jossa vahvistetaan Günter Wilmsin pisteiden kokonaismäärä vuoden 2004 ylennyskierroksella, ja päätös, jolla hänet jätetään ylentämättä kyseisellä ylennyskierroksella, kumotaan.

2) Kanne hylätään muilta osin.

3) Euroopan yhteisöjen komissio vastaa kaikista oikeudenkäyntikuluista.

(1) EUVL C 10, 14.1.2006, s. 25 (asia on alun perin merkitty numerolla T-386/05 Euroopan yhteisöjen ensimmäisen oikeusasteen tuomioistuimen rekisteriin, josta se on 15.12.2005 annetulla määräyksellä siirretty Euroopan unionin virkamiestuomioistuimeen).
—

On kumottava 19.5.2016 tehty päätös, jolla kilpailun EPSO/AST-SC/03/15 valintalautakunnan puheenjohtaja on vastauksena kantajan 5.11.2015 esittämään uudelleenkäsittelypyyntöön pysyttänyt päätöksen sulkea kantaja pois kyseisestä kilpailusta, ja tarvittaessa on kumottava oikaisuvaatimuksen hylkäyksestä tehty päätös ja alkuperäinen päätös
—

On kumottava Euroopan komission 17.4.2015 tekemä päätös, jolla hylättiin kantajan palkkaluokan tarkistaminen hänen siirtymisensä yhteydessä ja hänen uransa Euroopan komissiossa määritteleminen uudelleen ajanjaksolla 16.6.2001–31.12.2010, huolimatta ylennyksestä palkkaluokasta C4 (josta on tullut AST 3), palkkaluokkaan C3 (josta on tullut AST 4), jonka Euroopan parlamentti myönsi hänelle 7.8.2009 takautuvasti 1.1.2000 alkaen
—

aineellinen vahinko, joka on muodostunut menetetystä mahdollisuudesta saada vuonna 2014 ylimääräinen palkankorotus, jonka suuruudeksi on arvioitu 51 962 euroa, on korvattava tai vaihtoehtoisesti 25.2.2014 tehtyyn päätökseen johtanut menettely on kumottava; EKP:n on järjestettävä uusi menettely vuoden 2014 ylimääräisten palkankorotusten myöntämistä varten
—

Siltä osin kuin se on tarpeen, virkamiestuomioistuimen on kumottava 17.12.2013 tehdyn valituksen hylkäävä päätös, joka on päivätty 11.4.2014 ja ilmoitettu kantajalle 14.4.2014.
FI Euroopan unionin virallinen lehti C 235/34

Kanne 26.5.2014 – ZZ v. EMCDDA

(Asia F-22/14)

2014/C 235/45

Oikeudenkäyntikieli: englanti

Asianosaiset

Kantaja: ZZ (edustajat: asianajajat L. Levi ja M. Vandenbussche)

Vastaaja: Euroopan huumausaineiden ja niiden väärinkäytön seurantakeskus (EMCDDA)

Oikeusriidan kohde ja kuvaus

Kumoamisvaatimus, joka koskee yhtäältä päätöstä, jolla on hylätty kantajan vaatimus siitä, että hänen on katsottava joutuneen työpaikkakiusaamisen uhriksi hänen välittömän esimiehensä taholta ja toisaalta hänen työsopimuksensa uusimatta jättämisestä tehtyä päätöstä sekä kahta muuta päätöstä, joilla on hylätty kantajan esimiehistään tekemä valitus. Kantaja vaatii myös uuden tutkimuksen järjestämistä ja korvausta väitetystä aineellisesta vahingosta ja henkisestä kärsimyksestä.

Vaatimukset

— EMCDDA:n pääjohtajan 11.9.2012 tekemä päätös, jolla hylättiin kantajan valitus, on kumottava

— päätös, joka tehtiin 14.9.2012 ja jolla kantajan työsopimus jätettiin uusimatta, on kumottava

— EMCDDA:n johtokunnan puheenjohtajan 13.5.2013 tekemä päätös ja EMCDDA:n pääjohtajan 25.6.2013 tekemä päätös, joilla hylättiin kantajan 10.12.2013 tekemässään valituksessa esittämät vaatimukset, on kumottava

— on määrättävä uuden, sääntöjenmukaisen, objektiivisen ja puolueettoman tutkimuksen järjestämisestä

— kantajalle aiheutunut aineellinen vahinko, jonka suuruudeksi on arvioitu 4 30 202 euroa, on määrättävä korvattavaksi

— kantajalle aiheutunut henkinen kärsimys, jonka suuruudeksi on arvioitu 1 20 000 euroa, on määrättävä korvattavaksi
—

kantajalle on myönnettävä korvausta hänelle aiheutuneesta aineellisesta vahingosta, joka käsittää erotuksen yhtäältä työttömyyskorvauksen, jota hänelle maksetaan huhtikuusta 2014 lukien, ja tämän jälkeisten mahdollisten korvaavien tulojen tai niiden puutteen ja toisaalta hänen täyden palkkansa, johon kuuluvat kaikki lisät ja joka on suuruudeltaan 7 850,33 euroa, välillä siihen saakka, kunnes kantaja on palannut viraston palvelukseen täysimääräisesti (lisättynä viivästyskoroilla, jotka lasketaan Euroopan keskuspankin vahvistaman korkokannan mukaisesti korotettuna kolmella prosenttiyksiköllä)
—

sen korvauksen määräksi, joka kantajalle on maksettava siinä tapauksessa, että komissio ei voi oikeudellisista syistä ottaa häntä takaisin palvelukseen vuoden ajaksi, on vahvistettava 45 000 euroa ja sille on maksettava viivästyskorkoa
—

on kumottava nimittävän viranomaisen päätös, jolla on kieltäydytty tunnustamasta henkilöstökomitean Luxemburgin paikallisjaoston sen päätöksen laillisuus, jolla on peruttu edustajan toimeksianto komission henkilökomitean keskuskomitean edustajana
—

Virkamiestuomioistuimen on kumottava a) 18.12.2012 tehty päätös, jolla oikaisulautakunta on hylännyt EIP:n henkilöstösääntöjen 22 artiklan ja 29.3.2012 päivätyn Note to Staff N. 715 HR/P&O/2012-0103 perusteella kantajan valituksen vuotta 2011 koskevasta arviointikertomuksestaan; b) vuotta 2011 koskeva arviointikertomus, siltä osin kuin siinä ei yhteenvetona katsota, että kokonaisarvosana arviointien perusteella olisi ”Exceptional performance” tai ”Very good performance” ja lopuksi siltä osin kuin siinä ei ehdoteta kantajalle ylennystä tehtäväryhmään D ja siltä osin kuin siinä asetetaan hänen tavoitteensa vuodelle 2012; c) kaikki niihin liittyvät, niiden jälkeiset ja niitä edeltävät toimet ja erityisesti henkilöstöosaston johtajan toukokuussa 2012 antaman muistion, jonka otsikko on ”2011 staff appraisal exercise, award of promotions and titles”, perusteella päätetyt ylennykset, kun otetaan huomioon se, että kantajan esimiesten esittämän arvion, joka on tänään riitautettu, perusteella EIP ei ole ottanut kantajaa huomioon kohdassa ”Promotions from Function E to D”.
—

on todettava, että henkilöstösääntöjen liitteessä VIII olevan 11 ja 12 artiklan yleiset täytäntöönpanosäännökset ovat lainvastaiset ja ettei niitä sovelleta käsiteltävässä asiassa 25.3.1957 tehdyn EY:n perustamissopimuksen 277 artiklan mukaisesti, sellaisena kuin nämä täytäntöönpanosäännökset on annettu 3.3.2011, erityisesti kun on kyse niiden 9 artiklasta
—

On todettava, että kantajalla on oikeus tulla merkityksi talouden alan hallintovirkamiesten palvelukseen ottamiseksi järjestetyn avoimen kilpailun EPSO/AD/206-207/11-AD5/AD7 (EUVL C 82 A, 16.3.2011) varallaololuetteloon riittävän pitkäksi voimassaoloajaksi, joka vastaa kestoltaan luetteloon alusta alkaen merkittyjen henkilöiden nauttimaa luettelon voimassaoloaikaa, siten että luettelon voimassaoloa jatketaan jos se on tuomion julistamisen ajankohtana päättynyt
—

Toissijaisesti on todettava aiheutunut henkinen kärsimys ja vastaaja on velvoitettava maksamaan summa, jonka arvioitu määrä on 20 000 euroa
—

toissijaisesti on todettava, että vastaajalla on velvollisuus maksaa kantajalle kantajan eläkkeensaannin alkaessa vahingonkorvausta se määrä, jolla kantajan eläke on vähentynyt siihen eläkkeeseen verrattuna, jonka hän saisi, jos lakisääteiseen eläkejärjestelmään olisi maksettu 1.4.2008–31.8.2009 laissa säädetyt eläkevakuutusmaksut.
—

Virkamiestuomioistuimen on kumottava seuraavat viisi hylkäyspäätöstä, joista jokainen on komission tekemä tai joka tapauksessa johdettavissa komissioon ja joilla on hylätty seuraavat kantajan tekemät valitukset osittain tai kokonaan: 3a) päätös, jolla on hylätty 26.4.2011 päivätty valitus päätöksestä, jolla on hylätty 5.10.2010 tehty pyyntö; 3b) päätös, jolla on hylätty osittain tai kokonaan 23.5.2011 tehty valitus; 3c) päätös, jolla on hylätty osittain tai kokonaan 20.5.2011 tehty valitus; 3d) päätös, jolla on hylätty osittain tai kokonaan 24.6.2011 tehty valitus; 3e) päätös, jolla on hylätty osittain tai kokonaan 23.7.2011 tehty valitus.
—

Euroopan investointipankki on velvoitettava korvaamaan kantajalle aiheutunut aineeton ja aineellinen vahinko, joka perustuu päätöksen lainvastaisuuteen ja virkavirheisiin, jotka on luettava Euroopan investointipankin syyksi, viivästyskorkoineen — kun on kyse päätöksen lainvastaisuudesta: — aineettomasta vahingosta: 20 000 euroa — aineellisesta vahingosta palkan menetyksen muodossa: 113 100 euroa — kun on kyse virkavirheistä, jotka on luettava Euroopan investointipankin syyksi: — Euroopan investointipankin huolenpito- ja suojeluvelvollisuuden laiminlyönnistä: 119 100 euroa — henkilöstösääntöjen 42 artiklan rikkomisesta: 10 000 euroa
—

Vastaaja on velvoitettava antamaan kantajalle kattavat tiedot kilpailun tähänastisesta kulusta ja yksittäisistä kokeista, mukaan lukien tiedot kokeiden arviointiprosessista, erityisesti — mutta ei yksinomaan — siten, että — kantajalle annetaan oikeus tutustua kaikkiin asiakirjoihin, jotka vastaajalla on kantajan osallistumisesta kilpailuun, mukaan lukien asiakirjoihin, jotka koskevat kantajan suorittamien kokeiden arviointia. — kantajalle annetaan kattavat tiedot siitä, miten kantajan käytännön kokeessa (a) saama 12 pisteen tulos on muodostunut. — kantajalle annetaan tietoja kilpailun kulusta yleisesti, mukaan lukien tieto suulliseen ja käytännön kokeeseen osallistuneiden hakijoiden lukumäärästä, suullisen kokeen hyväksytysti suorittaneiden hakijoiden lukumäärästä ja käytännön kokeen (a) hyväksytysti suorittaneiden hakijoiden lukumäärästä sekä valintalautakunnan laatimat arviointiperusteet, esimerkiksi arviointitaulukko, perusteet, joiden mukaan tietty osa pisteistä jaetaan yksittäisten osakokeiden tietyissä osissa tai tiettyjen arviointikriteerien perusteella, muiden hakijoiden käytännön kokeissa (a) ja (b) saamat pistemäärät ja tiedot siitä, miten nämä pistemäärät ovat muodostuneet.
—

päätökset, joilla määritettiin vuosien 2010 ja 2011 ylennyskierroksien palkkaluokkiin AD 13 ja AD 14 ylentämisessä sovellettavat ylennysrajat, on kumottava; nämä päätökset julkaistiin hallinnollisissa tiedotteissa n:o 3-2010, n:o 65-2010 ja n:o 76-2010;
—

kaikki tähän liittyvät, tätä seuraavat ja tätä edeltävät toimenpiteet on kumottava, mukaan lukien henkilöstöosaston ohjeet siitä, millä tavoin aakkosten ensimmäisillä kirjaimilla suoritettu arviointi on ymmärrettävä sekä 25.3.2010 päätetyt ylennykset, koska kantajan esimiesten suorittaman arvioinnin, joka on riitautettu, perusteella EIP:n on katsottava jättäneen ottamatta huomioon kohdan ”Promotions from Function E to D”
—

joka tapauksessa toimeenpanovirasto on velvoitettava suorittamaan alustavasti kohtuulliseksi arvioitu 10 000 euron määrä korvauksena vahingosta, jota on aiheutunut siitä syystä, että kohtuullinen määräaika vuoden 2008 urakehitystä koskevan kertomuksen laatimiseksi on ylitetty, korotettuna laillisella viivästyskorolla tuomion antopäivästä lähtien
—

On ensinnäkin kumottava päätös vähentää kantajalle maksetun koulutuslisän määrää, sellaisena kuin kyseinen päätös ilmenee helmikuun 2010 palkkakuitista, sekä kyseinen palkkakuitti siltä osin kuin sillä vähennetään osittain koulutuslisän määrää; toiseksi on kumottava kantajalle maksetun koulutuslisän vähentämisestä ja kantajaan sovellettavasta 770,85 euron määräisestä pidätyksestä 26.2.2010 tehty komission päätös, joka käy ilmi maaliskuun 2010 palkkakuitista; kolmanneksi on kumottava maaliskuun 2010 palkkakuitti, jolla vähennettiin kantajalle maksetun koulutuslisän määrää ja johon sisältyi 770,85 euron määräinen pidätys; neljänneksi on kumottava kantajan palkkakuitit huhti–elokuulta 2010 siltä osin kuin niihin sisältyi osittainen koulutuslisän vähennys; viidenneksi on kumottava 9.7.2010 tehty komission päätös, jolla nimenomaisesti hylättiin oikaisuvaatimus
—

Aineellisen vahingon korvaamisen osalta vastaaja on velvoitettava maksamaan määrän, joksi alustavasti ja oikeuden ja kohtuuden mukaan on vahvistettava 450 000 euroa, johon on lisättävä laillisen korkokannan mukaiset viivästyskorot tuomion antamispäivästä lukien
—

On kumottava nimittävän viranomaisen ne yksittäispäätökset, joilla kieltäydytään myöntämästä kantajille henkilöstösääntöjen 56 a artiklassa säädettyjä korvauksia vuorotyöstä edunsaajaryhmien, korvausten antamista koskevien edellytysten ja korvausmäärien määrittämisestä annetun asetuksen N:o 300/76 muuttamisesta 11.12.2006 annetun neuvoston asetuksen N:o 1873/2006 mukaisesti;
—

viimesijaisesti 10.5.2007 tehty vastaajan päätös ja valituksesta 2.10.2007 tehty päätös on kumottava ja vastaaja on velvoitettava vahvistamaan uusi ajankohta kantajan suullista koetta varten asianmukaisella valmisteluajalla, ja hänen kelpoisuutensa varallaololuetteloon ottamiseksi on arvioitava asianmukaisten arviointiperusteiden mukaan
—

vastaaja on velvoitettava suorittamaan kantajalle korvauksena sekä jo aiheutuneesta että tulevaisuudessa mahdollisesti aiheutuvasta vahingosta, joka perustuu päätökseen tutkimusten lopettamisesta, siltä osin kuin kysymys on jo peruuttamattomista vahingoista, 20 000 euroa tai virkamiestuomioistuimen oikeaksi ja kohtuulliseksi katsoma muu summa, joka on suoritettava välittömästi sen jälkeen, kun tässä asiassa on annettu tuomio; tämän päivän jälkeen vielä aiheutuvasta vahingosta 25 euroa tai virkamiestuomioistuimen oikeaksi ja kohtuulliseksi katsoma muu summa kultakin päivältä huomisen ja sen päivän välillä, jolloin vastaaja on toteuttanut kaikki toimenpiteet, joita tutkimusten lopettamista koskevan päätöksen kumoamisen täytäntöönpano edellyttää
FI Euroopan unionin virallinen lehti C 22/56

Kanne 15.10.2007 — Nijs v. tilintarkastustuomioistuin

(Asia F-108/07)

(2008/C 22/108)

Oikeudenkäyntikieli: ranska

Asianosaiset

Kantaja: Bart Nijs (Bereldange, Belgia) (edustaja: asianajaja F. Rollinger)

Vastaaja: Euroopan tilintarkastustuomioistuin

Vaatimukset

— Euroopan tilintarkastustuomioistuimen se päätös on kumottava, jolla tilintarkastustuomioistuimen pääsihteeri valittiin uudestaan kuuden vuoden pituiselle toimikaudelle 1.7.2007 alkaen

— Toissijaisesti ne kaksi toimenpidettä on kumottava, joiden väitetään olevan ”nimittävän viranomaisen päätöksiä” ja jotka tehtiin 8.12.2006 ensimmäisen oikeusasteen tuomioistuimen asiassa T-171/05 3.10.2006 antaman tuomion täytäntöönpanoa varten ja 12.7.2007 kantajan 12.3.2007 tekemän valituksen hylkäämisestä

— Vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kanteensa tueksi kantaja vetoaa muun muassa seuraaviin tosiseikkoihin: i) tilintarkastustuomioistuimen pääsihteeri toimi lainvastaisella tavalla, koska saadessaan tiedon työkyvyttömyyseläkejärjestelmään kohdistetusta petoksesta, jonka tueksi on olemassa asiakirjoja, pääsihteeri nimenomaisesti kieltäytyi toteuttamasta toimenpiteitä tai tarkastelemasta asiaa sen sijaan, että hän olisi saattanut asian Euroopan petostentorjuntaviraston käsiteltäväksi, ii) eräs virkamies toimi tehtävissään lainvastaisesti, iii) ylennyspäätöksiä ja niiden päiväyksiä on toistuvasti jätetty julkaisemasta, iv) henkilöstökomitean vaalit, jotka pidettiin vuosina 2004 ja 2006, ovat kantajan mukaan lainvastaiset useista syistä, v) useissa ylennysmenettelyissä on tapahtunut virheitä, yhdelle yksikön päällikölle nimitysasioissa myönnettyä toimivaltaa on käytetty väärin ja on olemassa huomattava määrä henkilökohtaisia intressejä, jotka voivat asettaa kyseenalaiseksi nimittävän viranomaisen riippumattomuuden melkein kaikissa sen päätöksissä, vi) ”nimittävän viranomaisen päätökset” on kantajan mukaan tehty kaikkien kantajan esimiesten henkilökohtaisten intressien perusteella ja ne ovat kantajan mukaan seurausta sen seikan piilottelusta, että työtoveria on pyydetty hoitamaan väliaikaisesti ylempiä tehtäviä, ja siitä, ettei asiaa ole saatettu Euroopan petostentorjuntaviraston käsiteltäväksi, vii) nimittävän viranomaisen tekemät riidanalaiset päätökset tehtiin sen saman ilmeisten virheiden ketjun perusteella, jolle ne alkuperäiset päätökset perustuvat, jotka riidanalaisissa päätöksissä vahvistetaan siten, että perusteena käytettiin tuomiota, joka ei ollut oikeusvoimainen ja ilman, että yksikään kantajan peruste osoitettiin virheelliseksi, viii) arviointi- ja ylennysmenettelyihin osallistuville komiteoille ei annettu tietoa siitä, että kantajan esimiesten riippumattomuus oli joutunut kyseenalaiseksi.
FI Euroopan unionin virallinen lehti C 82/57

Kanne 27.2.2007 — Caló v. komissio

(Asia F-14/07)

(2007/C 82/120)

Oikeudenkäyntikieli: ranska

Asianosaiset

Kantaja: Giuseppe Caló (Luxembourg, Luxemburg) (edustajat: asianajajat S. Orlandi, A. Coolen, J.-N. Louis ja E. Marchal)

Vastaaja: Euroopan yhteisöjen komissio

Vaatimukset

— Päätös, jolla kantajan hakemus Euroopan yhteisöjen tilastotoimiston yritystilastojen linjan johtajan virkaan hylättiin, on kumottava

— Päätös, jolla X nimitettiin kyseiseen virkaan, on kumottava

— Vastaaja on velvoitettava maksamaan kantajalle symbolisen yhden euron summan vahingonkorvauksena virkavirheestä

— Vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantaja, joka on vastaajana olevan toimielimen virkamies, on riitauttanut Euroopan yhteisöjen ensimmäisen oikeusasteen tuomioistuimessa yhtäältä päätöksen, jolla hänet siirrettiin pääosastonsa pääneuvonantajan virkaan (1) ja toisaalta päätöksen, jolla hylättiin hänen esittämänsä hakemus saman pääosaston johtajan virkaan (2), sekä virkamiestuomioistuimessa (3) päätökset, jotka tehtiin Eurostatin uudelleenjärjestelyn yhteydessä ja joilla hylättiin hänen hakemuksensa johtajan virkaan. Nyt kantaja riitauttaa päätöksen, jolla hylättiin hänen hakemuksensa toiseen johtajan virkaan tällä samalla pääosastolla ja jolla tähän virkaan nimitettiin toinen hakija.

Kanteensa tueksi kantaja vetoaa muun muassa ilmeiseen arviointivirheeseen ja siihen, että i) henkilöstösääntöjen 7, 29 ja 45 artiklaa, ii) komission ylempään johtoon kuuluvan henkilöstön arviointia, valintaa ja nimittämistä koskevia sääntöjä, sellaisena kuin ne on määritelty 22.11.2000 annetussa tiedonannossa, iii) palkkaluokkiin A1 ja A2 kuuluvan ylempään johtoon kuuluvan henkilöstön arviointia koskevia sääntöjä, sellaisena kuin ne on määritelty 10.3.2004 annetussa tiedonannossa, ja iv) avointa virkaa koskevaa ilmoitusta COM/2006/164 on rikottu.

(1) Asia T-118/04 (EUVL C 118, 30.4.2004, s. 47).

(2) Asia T-134/04 (EUVL C 146, 29.5.2004, s. 6).

(3) Asia F-79/06 (EUVL C 237, 30.9.2006, s. 17).
Euroopan unionin tuomioistuimen perussäännön, jota sovelletaan menettelyyn virkamiestuomioistuimessa tämän perussäännön liitteessä I olevan 7 artiklan nojalla, 19 artiklan kolmannen ja neljännen kohdan mukaan nostaakseen kanteen virkamiestuomioistuimessa näissä säännöksissä tarkoitetun ”asianosaisen” on käytettävä edustajanaan kolmatta osapuolta, eli asianajajaa, jolla on oikeus esiintyä jonkin jäsenvaltion tai jonkin Euroopan talousalueesta tehdyn sopimuksen osapuolena olevan valtion tuomioistuimessa.

Tältä osin se, että kantaja kuuluu asianajajana unionin jonkin jäsenvaltion asianajajaliittoon, on merkityksetöntä, sillä koska Euroopan unionin tuomioistuimen perussäännössä tai virkamiestuomioistuimen työjärjestyksessä ei ole määrätty poikkeuksesta edustamista koskevaan velvollisuuteen, kannekirjelmän, jonka kantaja itse on allekirjoittanut, esittäminen ei voi riittää kanteen nostamiseen edes siinä tapauksessa, että kantaja on asianajaja, jolla on oikeus esiintyä asianajajana jossakin unionin jäsenvaltioista.

(ks. 5 ja 8 kohta)

Yhteisöjen tuomioistuin: määräys 5.12.1996, Lopes v. yhteisöjen tuomioistuin (C‑174/96 P, EU:C:1996:473, 8 ja 10 kohta

Unionin tuomioistuin: tuomio Peftiev (C‑314/13, EU:C:2014:1645, 28 kohta oikeuskäytäntöviittauksineen)

Ensimmäisen oikeusasteen tuomioistuin: määräys 13.1.2005, Sulvida v. komissio (T‑184/04, EU:T:2005:7, 8 kohta)

Virkamiestuomioistuin: määräys 13.2.2012, Ayres de Abreu v. ETSK (F‑123/11, EU:F:2012:17, 11 kohta)